Juliemaand in ons kombuistuin!
Die winter is ideaal om preie aan te plant. Plant individuele saailinge ongeveer 30cm van mekaar af sodat daar genoeg wortelspasie is. Die preie hoort binne ses weke gereed te wees vir oes.
WENK: Plant die oorblyfsels van gebruikte preie weer terug in die bedding, wortels na onder. Sny die kop van 'n 2L-plastiekkoeldrankbottel af en plaas dit bo-oor om jou eie kweekhuisie te maak.
Aspersieplante moet elke 7 tot 10 jaar uitgehaal, verdeel en herplant word. Berei die bedding voor met baie kompos en ten minste twee hande vol beenmeel. Verdeel die plantwordels en plant ongeveer 10cm onder die grond. Druk stewig vas. As pasmaat kan jy pietersielie plant om die aspersie se geur aan te vul Aspersies self is 'n goeie pasmaat vir enige plant. Dit skei asparagine af wat meeste plante se groei bevorder.
Week plante met sterk geure, soos basiliekruid en tansy*, oornag in 'n emmer kookwater. Verwyder daarna die blare en meng die aftreksel met 'n halwe koppie seeppoeier. Die seeppoeier maak dat die mengsel aan die plante kleef. Willie wend die middel met 'n tak suurlemoen verbena aan deur die tak in die mengsel te doop en oor plante met luise te vee. Alternatief kan jy 'n spuitkannetjie gebruik.
Hierdie is 'n breëspektrummiddel wat werk vir 'n verskeidenheid van peste, maar gebruik dit veral op koolgewasse want luise kuier graag op hulle.
*probeer jou eie resep met ander sterk geure soos rissies en knoffel.
Roorsmaryn en tiemie is ideaal vir die maak van stegies. Sny ongeveer 20cm van die takkie af en maak seker jy sny op harde hout af. Anders sal die plantjie gou verlep. Druk die puntjies van die takkies in hormoonpoeier voordat jy dit plant, maar dié hormone is chemikalies, so, as jy dit nie wil gebruik nie, kan jy die steggies net so plant. Maak seker die grond dreineer goed en werk 'n goeie klomp saailingkos in. Maak goed nat as jy geplant het en hou nat. Hoewel party mense steggies in 'n glas water sit, hou heelwat kruie nie daarvan nie en doen beter in die grond.
Toets of rape gereed is vir oes deur hul blare met jou hand weg te stoot. Indien die bokant van die pers raap uitsteek is dit gereed vir oes. Voel onder die grond met jou hande of witwortels gereed vir oes is. Witwortels hou van koel groeitoestande en wil redelik diep gedurende herfsmaande geplant word. Dit lok min peste in die tuin, groei maklik van saad af en kan dwarsdeur die jaar geplant word.
Onthou: Witwortelvlokkies met witwortel- en vanielegegeurde melk
Ontspan: Witwortel- en peersop
In die tuin:
Gooi 'n deklaag van houtstukkies, blare of neutdoppe – dit hou die grond warm en keer dat water onnodig verdamp;
Kyk na jou ertjies en ert die grond liggies om die stamme op sodat die wortels beskerm word teen die koue. Gee ook sommer twee of drie keer deur die winter vir hulle organiese kos wat met water aangemaak word en oor hulle gespuit word.
Sny dit so laag moontlik af om die stokkie te kry waarmee jy gaan werk;
Jy kan dit uithaal en in stukke breek. Sit 'n stukkie wat wortels aan het in 'n pot en sit dit in 'n sonnige posisie – maar onthou sy lang blare moet afgeknip wees.
Plant – tatsoi
Maklike plant om te kweek
Plant 20 cm uitmekaar om lugsirkulasie deur te laat, hou van enige weer, maar verkies koeler maande om geplant te word; plant in 'n bedding wat middagkoelte kry in die somer; plant eerder saailinge as saad in die winter omdat saad moeiliker ontkiem; pluk gerus van kleins af blare of wag totdat hy blom, jy kan saad en blom gebruik. Best designer louboutin online for sale.